ພະສັນຕະປາປາ ຊົງປະນາມ ພວກຫົວຮຸນແຮງລັດອິສລາມ ໃນ "ການປະຫັດປະຫານ" ພວກຊົນກຸ່ມນ້ອຍ
ຄຣິສມັສ ​ແມ່ນ​ໜຶ່ງ​ໃນ​ວັນ ​ທີ່​ສັກສິດທີ່ສຸດ ສຳ​ຫລັບ​ຊາວຄຣິສຕຽນ ​ຊຶ່ງໃນ​ວັນ​ພະຫັດມື້ນີ້ ພາກັນ ສະເຫລີມສະຫລອງ ​​ວັນ​ປະສູດ​ຂອງ​ພະເຢຊູ.
ພະສັນຕະປາປາ Francis ໄດ້ທຳພິທີ ໃຫ້ພອນປະຈຳປີ ເນື່ອງໃນວັນຄຣິສມັສ ເປັນປີທີສອງຂອງພະອົງ ແກ່ປະຊາຊົນ ຫລາຍພັນຄົນ ທີ່ໄດ້ໄປເຕົ້າໂຮມກັນຢູ່ທີ່ ຈະຕຸລັດ St Peter ບ່ອນທີ່ພະອົງຊົງປະນາມ ອັນທີ່ພະອົງເອີ້ນວ່າ ການປະຫັດ ປະຫານພວກຊົນກຸ່ມນ້ອຍ ຢ່າງໂຫດຮ້າຍປ່າເຖື່ອນ ຂອງ ພວກຫົວຮຸນແຮງລັດອິສລາມ ທີ່ໄດ້ເຂົ້າຢຶດເອົາ ສ່ວນໃຫຍ່ ຂອງຊີເຣຍ ແລະອີຣັກ ໃນຕົ້ນປີນີ້ ຄຣິສມັສ ແມ່ນໜຶ່ງໃນວັນ ທີ່ສັກສິດທີ່ສຸດ ສຳຫລັບຊາວ ຄຣິສຕຽນ ຊຶ່ງ ໃນວັນພະຫັດມື້ນີ້ ພາກັນສະເຫລີມສະຫລອງ ວັນປະສູດຂອງພະເຢຊູ ພະສັນຕະປາປາ ຊົງນຳພາພິທີຖວາຍມະຫາບູຊາ ຫລື Mass ຢ່າງສະງ່າຜ່າເຜີຍ ໃນວັນ ພຸດວານນີ້ ຢູ່ທີ່ພະວິຫານ St Peter ບ່ອນທີ່ພະອົງຊົງຮຽກຮ້ອງໃຫ້ຊາວ Catholics ຈຳນວນ 1 ຕື້ 2 ຮ້ອຍລ້ານຄົນໃນທົ່ວໂລກ ໃຫ້ລະນຶກເຖິງ ຄຳສັ່ງສອນກ່ຽວກັບ ສັນຕິພາບ ຂອງພະຜູ້ເປັນເຈົ້າ ທີ່ພະອົງຊົງກ່າວວ່າ ກ່ອນເລີ້ມພິທີທາງສາສະໜານັ້ນ ພະສັນຕະປາປາ Francis ຊົງໂອ້ລົມກັບພວກອົບພະຍົບ ຄຣິສຕຽນ ຢູ່ໃນພາກເໜືອຂອງອີຣັກ ຜູ້ທີ່ໄດ້ຫລົບໜີ ຈາກພວກຫົວຮຸນແຮງລັດອິສລາມ ໂດຍຜ່ານທາງໂທລະສັບ ພະອົງຊົງກ່າວຕໍ່ພວກເຂົາເຈົ້າວ່າ ທີ່ເມືອງ Bethlehem ຢູ່ທີ່ຝັ່ງຕາເວັນຕົກຂອງແມ່ນ້ຳຈໍແດັນ ໃນວັນພະຫັດມື້ນີ້ ຊາວຄຣິສຕຽນ ໄດ້ເຕົ້າໂຮມກັນ ຢູ່ໂບດ Nativity ເພື່ອເຂົ້າຮ່ວມພິທີທາງສາສະໜາ ຢູ່ສະຖານທີ່ ທີ່ພວກເຂົາເຈົ້າເຊື່ອກັນວ່າ ເປັນບ່ອນປະສູດຂອງພະເຢຊູນັ້ນ ສ່ວນ ພະສັງຄະລາດລາຕິນ Fouad Twal ໄດ້ນຳພາມວນຊົນຫຼາຍຮ້ອຍຄົນ ທຳພິທີສູດ ມົນພາວະນາ ໃນຕອນເຊົ້າມື້ນີ້ເຊັ່ນກັນ